ai4bharat/Pralekha huggingface dataset:
நித்தி ஆயோக்
நித்தி ஆயோக்கின் தேசிய தரவு மற்றும் பகுப்பாய்வு தளம் அறிமுகம்
நித்தி ஆயோக் இன்று பொதுமக்கள் பயன்பாட்டிற்காக தேசிய தரவு மற்றும் பகுப்பாய்வு தளத்தை  அறிமுகப்படுத்தியுள்ளது. தரவுகளை எளிதில் அணுகக் கூடியதாகவும், கலந்துரையாடக்கூடியதாகவும் பொது அரசாங்கத் தரவுகளுக்கான அணுகலை ஜனநாயகப்படுத்துவதை இந்த தளம் நோக்கமாகக் கொண்டுள்ளது. இது பல்வேறு அரசு நிறுவனங்களின் அடிப்படை தரவுத்தொகுப்புகளை வழங்குகிறது, அவற்றை ஒத்திசைவாக வழங்குகிறது, மேலும் பகுப்பாய்வு மற்றும் காட்சிப்படுத்தலுக்கான கருவிகளை வழங்குகிறது. இந்த பொது வெளியீடு இயங்குதளத்தின் பீட்டா வெளியீட்டைப் பின்பற்றுகிறது, இது குறைந்த எண்ணிக்கையிலான பயனர்களுக்கு சோதனை மற்றும் கருத்துக்கான அணுகலை வழங்கியது.
நித்தி ஆயோக்கின் துணைத் தலைவர் திரு சுமன் பெர்ரி, நித்தி ஆயோக் தலைமை நிர்வாக அதிகாரி திரு அமிதாப் காந்த் முன்னிலையில் இந்த தளத்தை தொடங்கி வைத்தார். இந்திய அரசின் தலைமைப் பொருளாதார ஆலோசகர் டாக்டர் ஆனந்த நாகேஸ்வரன், மற்றும் மூத்த அதிகாரிகள், பல்வேறு அமைச்சகங்கள் மற்றும் மாநில அரசுகள், கல்வியாளர்கள் மற்றும் ஆராய்ச்சியாளர்கள் இந்நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1825145
அறிவியல் மற்றும் தொழில்நுட்பத்துறை
மத்திய அமைச்சர் டாக்டர் ஜிதேந்திர சிங், அமெரிக்காவின் பென்சில்வேனியாவில் உள்ள பிட்ஸ்பர்க்கில் நடந்த "உலக தூய்மை எரிசக்தி நடவடிக்கை அமைப்பு 2022" இல் உரையாற்றினார்
அமெரிக்காவின் பென்சில்வேனியாவில் உள்ள பிட்ஸ்பர்க்கில் "உலகளாவிய தூய்மையான எரிசக்தி நடவடிக்கை அமைப்பு -2022" இல், மின்சாரம், புதிய மற்றும் புதுப்பிக்கத்தக்க எரிசக்தி மற்றும் அறிவியல் மற்றும் தொழில்நுட்ப அமைச்சகத்தின் உயர்மட்ட இந்திய குழுவுக்கு தலைமை ஏற்றுள்ள மத்திய அமைச்சர் டாக்டர் ஜிதேந்திர சிங் உரையாற்றினார். போக்குவரத்துத் துறையில் இருந்து பசுமை இல்ல வாயு வெளியேற்றத்தைக் குறைப்பதில் நிலையான உயிரி எரிபொருள்கள் முக்கிய பங்கு வகிக்கின்றன. நிகர பூஜ்ஜிய முயற்சிகளை பிரதமர் நரேந்திர மோடி தொடர்ந்து ஊக்குவித்து கண்காணித்து வருகிறார் என்றார் அவர் .
பிட்ஸ்பர்க்கில் "சுத்தமான ஆற்றல் மாற்றத்தை விரைவுபடுத்துவதற்கான சர்வதேச ஒத்துழைப்பு" என்ற தலைப்பில் நடைபெற்ற முதன்மை நிலை உச்சி மாநாட்டில் உரையாற்றிய டாக்டர் ஜிதேந்திர சிங், பயோடெக்னாலஜி துறை மூலம் இந்தியா, மேம்பட்ட உயிரி எரிபொருள்கள் மற்றும் கழிவுகளிலிருந்து ஆற்றல் தொழில்நுட்பங்களில் ஆராய்ச்சி மற்றும் மேம்பாட்டு கண்டுபிடிப்புகளை ஆதரித்து வருகிறது. மாநாட்டில் பங்கேற்ற 30 நாடுகளைச் சேர்ந்த எரிசக்தி அமைச்சர்களிடையே உரையாற்றிய அவர், நவீன உயிரித் தொழில்நுட்பக் கருவிகளைப் பயன்படுத்தி மேம்பட்ட நிலையான உயிரி எரிபொருளில் பணிபுரியும் ஒரு இடைநிலைக் குழுவைக் கொண்ட 5 உயிரி ஆற்றல் மையங்களை இந்தியா நிறுவியுள்ளது என்று தெரிவித்தார்.
காலநிலை மாற்றத்தின் உலகளாவிய சவாலை எதிர்கொள்வதில் இந்தியா முன்னணியில் உள்ளது என்றும், 2005 ஆம் ஆண்டை விட 2030 ஆம் ஆண்டில் உமிழ்வு தீவிரத்தை 33-35% குறைக்கும் தேசிய அளவில் தீர்மானிக்கப்பட்ட இலக்கை எட்ட நடவடிக்கை எடுக்கப்படும் என்றும் அவர் கூறினார். சிஓபி26 இல் இந்தியாவின் பிரகடனத்தில், பிரதமர் மோடி வெளிப்படுத்திய லட்சிய மாற்ற இலக்குகள் மத்தியில் புதுப்பிக்கத்தக்க திறன் சேர்க்கையின் வேகமான வேகத்தை அடைவதன் மூலம் தூய்மையான ஆற்றலை நோக்கிய அதன் மாற்றத்தில் இந்தியா உறுதியாக உள்ளது என அமைச்சர் கூறினார்.
2014ல் 32 ஜிகாவாட்டாக இருந்த நாட்டின் ஒட்டுமொத்த நிறுவு திறனை 5 மடங்கு அதிகரித்து 2022க்குள் 175 ஜிகாவாட்டாகவும், மேலும் 500 ஆகவும் உயர்த்தும் வகையில், உலகின் மிகப்பெரிய புதுப்பிக்கத்தக்க எரிசக்தி விரிவாக்கத் திட்டத்தை இந்தியாவும் செயல்படுத்தி வருவதாகவும் அமைச்சர் மீண்டும் வலியுறுத்தினார்.
மேலும் விவரங்களுக்கு இந்த ஆங்கில செய்திக்குறிப்பைக்காணவும் https://www.pib.gov.in/PressReleasePage.aspx?PRID=1861944
கப்பல் போக்குவரத்து அமைச்சகம்
பன்முனை இணைப்புத்திட்டங்கள் மூலம் போக்குவரத்துத் துறையில் மாற்றம்: மும்பை துறைமுகக் கழகம் முன்னணி
பன்முனை இணைப்புகளை ஊக்குவிக்க பல திட்டங்களை மும்பை துறைமுகக் கழகம்மேற்கொண்டு வருகிறது.
ஒருபுறம் சரக்குகள் மற்றும் கப்பலின் தேவைகள், மறுபுறம் மும்பை நகரம் மற்றும் மக்களிடையே இணக்கத்தை ஏற்படுத்துவதற்கான இலக்கை மும்பை துறைமுகக் கழகம் ஏற்படுத்தியுள்ளது என மும்பை துறைமுகக் கழகத்தின் தலைமை நிர்வாக இயக்குநர் ராஜீவ் ஜலோட்டோ கூறியுள்ளார். சரக்கு தொடர்பான திட்டங்கள் மற்றும் கடல் சுற்றுலா என்ற இரண்டு திட்டங்கள் அடிப்படையில் பன்முனை இணைப்பு பெருந்திட்டத்தை மும்பை துறைமுகக் கழகம் ஏற்படுத்தியுள்ளது.
மும்பை துறைமுகக் கழகத்தின் மேலும் பல திட்டங்களை அறிய கீழ்கண்டஇணைப்பைப் பார்க்கவும். https://pib.gov.in/PressReleasePage.aspx?PRID=1763638
------
(Visitor Counter : 348
உள்துறை அமைச்சகம்
யுக்ரைனுக்கு நிவாரண பொருட்களை தேசிய பேரிடர் மீட்பு படை அனுப்பியது
யுக்ரைனுக்கு நிவாரண பொருட்களை தேசிய பேரிடர் மீட்பு படை அனுப்பியுள்ளது. போர்வைகள், பாய்கள் மற்றும் சூரிய சக்தியில் இயங்கும் விளக்குகள் உள்ளிட்டவை இவற்றில் அடங்கும். யுக்ரைன் நாட்டின் மக்களுக்காக இவை அனுப்பப்பட்டுள்ளன.
இன்று காலை போலந்து சென்ற விமானம் ஒன்றின் மூலமாகவும், இன்று பிற்பகல் ரோமானியாவிற்கு சென்ற இந்திய விமானப்படை விமானம் மூலமாகவும் நிவாரணப் பொருட்கள் அனுப்பப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802367
நிதி அமைச்சகம்
பரிமாற்ற விகித அறிவிக்கை எண். 90/2021- சுங்கம் 
சுங்கத்துறை சட்டம் 1962  பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம், எண் 82/2021-சுங்கத்துறை  2021 அக்டோபர் 21-ம் தேதி வெளியிட்ட அறிவிப்பில் திருத்தங்களை செய்துள்ளது. இது 2021 நவம்பர் 4-ல் இருந்து அமலுக்கு வருகிறது.
ஒரு ஆஸ்திரேலிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 56.80 என்றும் ஏற்றுமதி செய்யும் பொருட்களுக்கு ரூ 54.40 என்றும் இருக்கும் என்று அறிவிப்பில் கூறப்பட்டிருக்கிறது.
ஒரு பஹ்ரேனிய தினாருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 204.55 என்றும் ஏற்றுமதி செய்யும் பொருட்களுக்கு ரூ 192.00 என்றும் இருக்கும் என்று தெரிவிக்கப்பட்டுள்ளது.
ஒரு கனடிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 61.25 என்றும் ஏற்றுமதி செய்யும் பொருட்களுக்கு ரூ 59.05 என்றும் இருக்கும் என்று கூறப்பட்டுள்ளது.
ஒரு சீன யுவானுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 11.85 என்றும் ஏற்றுமதி செய்யும் பொருட்களுக்கு ரூ 11.50 என்றும் இருக்கும் என்று அறிவிக்கப்பட்டுள்ளது.
ஒரு யூரோவுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 88.10 என்றும் ஏற்றுமதி செய்யும் பொருட்களுக்கு ரூ 84.95 என்றும் இருக்கும் என்று கூறப்பட்டுள்ளது.
ஒரு அமெரிக்க டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 75.55 என்றும் ஏற்றுமதி செய்யும் பொருட்களுக்கு ரூ 73.85 என்றும் இருக்கும் என்று கூறப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1769253
குடியரசுத் தலைவர் செயலகம்
வெல்லிங்டன், ராணுவ அதிகாரிகள் பயிற்சி கல்லூரியின் 77வது பயிற்சியை நிறைவு செய்த பயிற்சி அதிகாரிகளுடன் குடியரசுத் தலைவர் உரை
தமிழகத்தில் உள்ள வெல்லிங்டன், ராணுவ அதிகாரிகள் பயிற்சி கல்லூரியின் 77வது பயிற்சியை நிறைவு செய்த, பயிற்சி அதிகாரிகளுடன் குடியரசுத் தலைவர் திரு ராம் நாத் கோவிந்த் இன்று  உரையாற்றினார்.
இந்நிகழ்ச்சியில் பேசிய குடியரசுத் தலைவர், நமது பாதுகாப்பு படைகள், நமது நாட்டின் மிகவும் மதிப்புமிக்க அமைப்புகளில் ஒன்றாக திகழ்கிறது என்றார். அயராத முயற்சிகள் மற்றும் சிறந்த தியாகத்தால், பாதுகாப்பு படையினர் நாட்டு மக்களின் நன்மதிப்பை பெற்றுள்ளனர். போர் மற்றும் அமைதிக் காலத்தில், அவர்கள் நாட்டுக்கு மதிப்பற்ற சேவைகளை வழங்கியுள்ளனர். உள்நாட்டு மற்றும் வெளிநாட்டு பாதுகாப்பு சாவல்களை சந்திக்கும்போதும் மற்றும் இயற்கை பேரிடர் காலங்களிலும், அவர்கள் தங்கள் கடமைகளை அர்ப்பணிப்பு மற்றும் துணிச்சலுடன் செய்துள்ளனர்.
கொவிட்-19 பெருந்தொற்றை குறிப்பிட்ட குடியரசுத் தலைவர் கூறுகையில், சமீபத்திய காலம் ஒட்டுமொத்த மனித இனத்துக்கும் மிகவும் சிரமமாக இருந்து வருகிறது என்றார். இந்த பெருந்தொற்று, அனைத்து தரப்பிலும் பாதிப்பை ஏற்படுத்தியுள்ளது. எல்லையிலும், கொவிட்-19 பெருந்தொற்றை சமாளிப்பதிலும், நமது பாதுகாப்புடையினரின் மிகச் சிறந்த உறுதியை அவர் பாராட்டினார். கொவிட் சவால்களை எதிர்கொண்டதில், பாதுகாப்பு படையினரில் பெரும்பாலானோர், முன்கள பணியாளர்களாக இருந்தனர். அவர்களின் உறுதி மற்றும் பங்களிப்பை நாடு போற்றுகிறது.
மாற்றங்களுடன் கூடிய சவாலான காலகட்டத்தை நாம் கடந்து கொண்டிருக்கிறோம் என குடியரத் தலைவர் கூறினார். தேசிய பாதுகாப்பு மற்றும் பாதுகாப்பு படைகள் பற்றி கருத்துக்கள் மாறிக் கொண்டிருக்கின்றன. புவி-யுக்தி மற்றும் புவி- அரசியல் கட்டாயங்கள் மற்றும் பல காரணிகள் பாதுகாப்பு நிலவரத்தை அதிக சிக்கலாக்கியுள்ளது. அதனால், பயிற்சியின் போது, பயிற்சி அதிகாரிகளுக்கு, மாறும் சூழலை புரிந்துகொள்ள உதவும் வகையில் விரிவான தகவல்களை அளிக்க வேண்டும் என அவர் குறிப்பிட்டார். அப்போதுதான் அவர்களால், நிலவரத்தை புரிந்து கொண்டு, நாட்டின் பாதுகாப்பு விஷயங்களின் அவர்களின் பங்கை பயிற்சி அதிகாரிகளால் அடையாளம் காண முடியும் என அவர் கூறினார்.
21ம் நூற்றாண்டு சமூகம் அறிவார்ந்த சமூகமாக உள்ளது என குடியரசுத் தலைவர் கூறினார். இந்த நூற்றாண்டில் அறிவு உண்மையிலேயே சக்தி வாய்ந்ததாக உள்ளது. அறிவு பொருளாதார யுகத்தில் நாம் இருக்கிறோம் என கூறப்படுவதுபோல், நாம் அறிவு போர் யுகத்திலும் இருக்கிறோம். பாதுகாப்பு பணியாளராக, ராணுவ அதிகாரிகள், அறிவார்ந்த வீரர்களாக இருக்க வேண்டும். ராணுவ பயிற்சி கல்லூரியில், அதிகாரிகள் கற்றது, தேவையான திறன்களை ஊக்குவிக்க உதவும் என அவர் நம்பிக்கை தெரிவித்தார். இந்த பயிற்சி, எதிர்காலத்தில் மிகப் பெரிய சவால்களை எதிர்கொள்ள அதிகாரிகளை தயார்படுத்தும். சிறந்த தொழில்நுட்பங்கள், நவீன யுக்திகள் மற்றும் சமீபத்திய முன்னேற்றங்கள் ஆகியவற்றை தொடர்ந்து கற்பது, பயிற்சி அதிகாரிகளை சிறந்த வல்லுனர்களாக்கும் என குடியரசுத் தலைவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742206
மத்திய அமைச்சரவை
சுகாதாரம் மற்றும் மருத்துவத் துறையில் ஒத்துழைப்புக்காக இந்தியா மற்றும் இத்தாலி இடையே புரிந்துணர்வு ஒப்பந்தம் கையெழுத்திட அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் சுகாதாரம் மற்றும் மருத்துவத் அறிவியல் துறையில் இந்தியா மற்றும் இத்தாலி இடையிலான புரிந்துணர்வு ஒப்பந்தத்திற்கு முன்தேதியிட்ட ஒப்புதல் அளித்துள்ளது. இந்தப் புரிந்துணர்வு ஒப்பந்தம் கடந்த 2017, நவம்பர் 29ம் தேதி புதுதில்லியில் கையொப்பமானது.
கீழ்க்காணும் பகுதிகளில் ஒத்துழைப்பை இந்தப் புரிந்துணர்வு ஒப்பந்தம் உள்ளடக்கியது:
- மருத்துவர்கள், அதிகாரிகள், இதர சுகாதார நிபுணர்கள் மற்றும் நிபுணத்துவம் கொண்டவர்கள் பரிவர்த்தனை மற்றும் பயிற்சி;
- மனித வளங்களை உருவாக்குவது, சுகாதார சேவைகள் மற்றும் சுகாதார பராமரிப்பு வசதிகளை அமைப்பது ஆகியவற்றில் உதவி
- சுகாதாரத் துறையில் மனித வளங்களுக்கு குறுகிய கால பயிற்சி
- மருந்துகள், மருத்துவ உபகரணங்கள் மற்றும் அழகுசாதனப் பொருட்கள் வரன்முறை மற்றும் தகவல் பரிமாற்றம்
- மருந்து உற்பத்தி துறையில் வர்த்தக மேம்பாட்டு வாய்ப்புகளை உருவாக்குவது
- பொது மற்றும் அத்தியாவசிய மருந்துகள் கொள்முதல் மற்றும் மருந்து விநியோகஸ்தர்களை கண்டறிய உதவி
- மருத்துவ உபகரணங்கள் மற்றும் மருந்துப் பொருட்கள் கொள்முதல்
- நரம்பியலிருதய நோய்கள், புற்றுநோய், சி.ஓ.பி.டி.க்கள், மன நல பாதிப்பு மற்றும் டிஜென்ஷியா போன்ற பரவாத நோய்களை தடுப்பதற்கான பரஸ்பர நலம்தரும் ஒத்துழைப்பு எஸ்.டி.ஜி. 3 மற்றும் தொடர்புடைய அம்சங்கள்உக்கு முக்கியத்துவம்;
- பரவும் நோய்கள் மற்றும் வெக்டர் போர்ன் நோய்களில் பருவ நிலை மாற்றத்தால் தாக்கம் ஏற்படும் துறைகளில் ஒத்துழைப்பு;
- எஸ்.டி.ஜி. 2 தொடர்பாக உட்கொள்ளும் உணவில் ஊட்டச்சத்து அம்சங்கள்  மற்றும் ஊட்டச்சத்து சேவைகள் ஏற்படுத்துதல்
- உணவு தயாரித்தல், மாற்றியமைத்தல், விநியோகத்தில்பாதுகாப்பு
- உணவுத் துறையில் செயல்படுவோருக்கான ஆராய்ச்சி மற்றும் பயிற்சி
- சுத்தமும் உணவுப் பாதுகாப்பும் மற்றும் ஆரோக்கியமான உணவுப் பழக்கம் குறித்து மக்களுக்கு தகவல் அளிப்பது
- இருதரப்பினரும் பரஸ்பரம் முடிவு செய்யும் இதர பகுதிகளில் ஒத்துழைப்பு
ஒத்துழைப்புக்கான விவரங்களை மேலும் விவரிக்கவும், இந்தப் புரிந்துணர்வு ஒப்பந்தம் நடைமுறைப்படுத்தப்படுவதை மேற்பார்வையிடவும் கூட்டுப் பணிக்குழு ஒன்று அமைக்கப்படும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 217.56கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 217.56 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.09 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 43,994 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.10 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.72 சதவீதமாக உள்ளது. கடந்த 24 மணி நேரத்தில் 5,196 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,95,610.
இந்தியாவில் கடந்த 24 மணி நேரத்தில் 4,777 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,02,283 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.36 கோடி  வாராந்திரத் தொற்று 1.63 சதவீதமாக உள்ளது. தினசரித் தொற்று விகிதம் 1.58 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1862018
பிரதமர் அலுவலகம்
அமெரிக்க - இந்திய உத்திகள் வகுத்தல் மற்றும் பங்கேற்றல் அமைப்பின் மூன்றாவது வருடாந்திர தலைமைத்துவ உச்சிமாநாட்டில் பிரதமர் நாளை சிறப்புரை ஆற்றுகிறார்
அமெரிக்க-இந்திய உத்திகள் வகுத்தல் மற்றும் பங்கேற்றல் அமைப்பின் மூன்றாவது வருடாந்திர தலைமைத்துவ உச்சிமாநாட்டில் பிரதமர் திரு நரேந்திர மோடி 3 செப்டம்பர், 2020 அன்று இந்திய நேரப்படி காலை 9 மணிக்கு காணொலிக் காட்சி மூலம் சிறப்புரை ஆற்றுகிறார்
அமெரிக்க-இந்திய உத்திகள் வகுத்தல் மற்றும் பங்கேற்றல் அமைப்பு என்பது இந்தியா மற்றும் அமெரிக்கா இடையேயான கூட்டுறவுக்காக பணியாற்றும் லாப நோக்கில்லா அமைப்பாகும்.
31 ஆகஸ்ட் அன்று தொடங்கிய ஐந்து நாள் கூட்டத்தின் மையப்பொருள் 'புதிய சவால்களை எதிர்கொள்ளும் அமெரிக்கா-இந்தியா' ஆகும்.
சர்வதேச உற்பத்தி மையமாக உருவெடுப்பதற்கான இந்தியாவின் சாத்தியக்கூறுகள், இந்திய எரிவாயு சந்தையின் வாய்ப்புகள், இந்தியாவுக்கு அயல்நாட்டு நேரடி முதலீடுகளை ஈர்ப்பதற்காக வணிக செயல்முறைகளை எளிதாக்குதல், தொழில்நுட்பத் துறையில் பொது வாய்ப்புகள் மற்றும் சவால்கள், இந்திய பசிபிக் பொருளாதார பிரச்சனைகள், பொது சுகாதாரத்தில் புதுமைகள் மற்றும் பல் தலைப்புகளை இந்த மையப்பொருள் உள்ளடக்குகிறது.
இந்த மெய்நிகர் கூட்டத்தில் மத்திய அமைச்சகர்கள் மற்றும் மூத்த அதிகாரிகள் கலந்து கொள்கின்றனர்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீட்டுவசதித் திட்டம், பிணையில்லாக் கடன், கட்டுமானத் திட்டங்கள், காற்று மாசு கட்டுப்படுத்துதல் குறித்த அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த வீட்டுவசதி மற்றும் நகர்ப்புற விவகாரங்கள் இணை அமைச்சர்  திரு ஹர்தீப் சிங் புரி, கீழ்க்கண்ட தகவல்களை அளித்தார்.
பிரதமரின் வீட்டு வசதித் திட்டத்தின்  துணைத் திட்டமான கட்டுபடியாகக்கூடிய வாடகை வீட்டு வளாகங்கள் திட்டம், நகர்ப்புற இடம் பெயர்ந்தோர் மற்றும் ஏழைகளுக்காக 2020 ஜூலை 31 அன்று தொடங்கப்பட்டது.
மார்ச் 2020 வரை இந்தத் திட்டத்தின் மொத்த மதிப்பீடாக ரூ 600 கோடி உத்தேசிக்கப்பட்டுள்ளது. வரைவு ஒப்பந்தங்கள் அனைத்து மாநிலங்கள் / யூனியன் பிரதேசங்களுக்கு அனுப்பப்பட்டுள்ளன. பொதுத்துறை / தனியார் துறை நிறுவனங்களை தங்களது சொந்த நிலங்களில் கட்டுமானப்பணியில் ஈடுபடுத்துவதற்கான விருப்ப கடிதம் தயாரிக்கப்பட்டுள்ளது.
பிரதமரின் சுவநிதி திட்டத்தின் கீழ் சாலையோர வியாபாரிகளுக்கு ரூ 10,000 வரை பிணையில்லா கடன் வழங்கப்படுகிறது. மொத்தம் 1159763 விண்ணப்பங்கள் பெறப்பட்டு, 406835 விண்ணப்பங்களுக்கு ஒப்புதல் அளிக்கப்பட்டு, 102616 பேருக்கு கடன்கள் வழங்கப்பட்டுள்ளன.
இதில் தமிழ்நாட்டில் மட்டும் 36069 விண்ணப்பங்கள் பெறப்பட்டு, 11272 விண்ணப்பங்களுக்கு ஒப்புதல் அளிக்கப்பட்டு, 1488 பேருக்கு கடன்கள் வழங்கப்பட்டுள்ளன.
அனைத்து மாநிலங்கள்/யூனியன் பிரதேசங்கள் மற்றும் மாநிலங்களில் உள்ள ரியல் எஸ்டேட் ஒழுங்குமுறை ஆணையத்துக்கு மத்திய வீட்டுவசதி மற்றும் நகர்ப்புற விவகாரங்கள் துறை அமைச்சகம் அறிவுரைகளை அனுப்பியுள்ளது. அதில், இயற்கைப் பேரிடர் போன்ற கொவிட்-19 தொற்று, ரியல் எஸ்டேட் திட்டங்களின் வழக்கமான பணிகளை கடுமையாக பாதித்துள்ளதால், ரியல் எஸ்டேட் ஒழுங்குமுறை ஆணையத்தில் பதிவுசெய்யப்பட்ட அனைத்து ரியல் எஸ்டேட் திட்டங்களுக்கான பதிவு காலத்தையும் 6 மாதங்கள் ஒத்திவைக்க வேண்டும் என்றும் தெரிவிக்கப்பட்டுள்ளது.
வீட்டுக் கடன் நிறுவனங்களுக்கான ரூ 10,000 கோடி சிறப்பு மறுகடன் வசதியும், வங்கிசார கடன் நிறுவனங்களுக்கான ரூ 45,000 கோடி பகுதி கடன் உத்தரவாத திட்டமும் அறிவிக்கப்பட்டுள்ளன.
ரியல் எஸ்டேட் துறையில் வர்த்தகம் செய்வதை எளிதாக்கும் அதே சமயத்தில், வீடு வாங்குவோரின் நலனை பாதுகாக்கவும் அரசு உறுதி பூண்டுள்ளது. கட்டுபடியாகக்கூடிய மற்றும் மத்திய பிரிவினருக்கான வீடுகளை கட்டி முடிப்பதற்காக சிறப்பு நிதி உருவாக்கப்பட்டுள்ளது. இதன் மூலம், அழுத்தத்தில் உள்ள வீட்டுவசதி திட்டங்களுக்கு நிதி உதவி கிடைக்கும்.
காற்று மாசைத் தடுப்பதற்காக நீண்டகால தேசிய அளவிலான உத்தி வகுக்கப்பட்டுள்ளது. மத்திய அரசின் இந்த திட்டத்தின் மூலம் நாடு முழுவதிலும் உள்ள காற்று மாசு 20 முதல் 30 சதவீதம் வரை குறைக்க திட்டமிடப்பட்டுள்ளது.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1655131
-------
(Visitor Counter : 192
பிரதமர் அலுவலகம்
புதுதில்லியில் ஜனவரி 6, 7-ஆம் தேதிகளில் பிரதமர் தலைமையில் தலைமைச் செயலாளர்களின் இரண்டாவது தேசிய மாநாடு
இந்த ஆண்டு ஜனவரி 6, 7 ஆகிய நாட்களில் புதுதில்லியில் நடைபெற உள்ள தலைமைச் செயலாளர்களின் இரண்டாவது தேசிய மாநாட்டிற்கு பிரதமர் திரு நரேந்திர மோடி தலைமை தாங்கவிருக்கிறார். மத்திய மற்றும் மாநில அரசுகளுக்கு இடையேயான கூட்டுமுயற்சியை மேலும் ஊக்குவிக்கும் முக்கிய நடவடிக்கையாக இது அமையும். முதலாவது மாநாடு, ஜூன் 2022-இல் தரம்சாலாவில் நடைபெற்றது.
இந்த ஆண்டு, தலைமைச் செயலாளர்களின் தேசிய மாநாடு ஜனவரி 5 முதல் 7-ஆம் தேதி வரை புதுதில்லியில் நடைபெற உள்ளது. மாநிலங்களுடன் இணைந்து விரைவான மற்றும் நிலையான பொருளாதார வளர்ச்சியை அடைவதற்கான வழிமுறைகள் குறித்து மூன்று நாள் மாநாட்டில் கவனம் செலுத்தப்படும். மத்திய அரசின் பிரதிநிதிகள், அனைத்து மாநிலங்கள்/ யூனியன் பிரதேசங்களின் தலைமைச் செயலாளர்கள் மற்றும் மூத்த அதிகாரிகள், நிபுணர்கள் உள்ளிட்டோர் இதில் பங்கு பெறுவார்கள். வளர்ச்சி, வேலை வாய்ப்பு உருவாக்கம் மற்றும் உள்ளடக்கிய மனித மேம்பாடு ஆகியவற்றில் கவனம் செலுத்தி, வளர்ந்த இந்தியாவை இணைந்து உருவாக்குவதற்கான செயல் திட்டத்திற்கு இந்த மாநாடு அடித்தளமிடும்.
முதன்மை அமைச்சகங்கள், நிதி ஆயோக், மாநிலங்கள்/ யூனியன் பிரதேசங்கள் மற்றும் நிபுணர்களுடன் கடந்த மூன்று மாதங்களாக தொடர்ந்து நேரடியாகவும், காணொலி வாயிலாகவும் விரிவாக ஆலோசித்து மாநாட்டிற்கான நிகழ்ச்சி நிரல் இறுதி செய்யப்பட்டுள்ளது. குறு, சிறு மற்றும் நடுத்தர தொழில் நிறுவனங்களில் கூடுதல் கவனம்; உள்கட்டமைப்புகள் மற்றும் முதலீடுகள்; சுமைகளைக் குறைத்தல்; மகளிர் மேம்பாடு; சுகாதாரம் மற்றும் ஊட்டச்சத்து; திறன் மேம்பாடு ஆகிய தேர்ந்தெடுக்கப்பட்ட ஆறு கருப்பொருட்களில் விவாதங்கள் நடைபெறும்.
வளர்ந்த இந்தியா: கடைநிலையை அடைதல்; சரக்கு மற்றும் சேவை வரியின் ஐந்து ஆண்டுகள்- கற்றல்களும், அனுபவங்களும்; உலகளாவிய புவி-அரசியல் சவால்கள் மற்றும் இந்தியாவின் மறு மொழி ஆகிய தலைப்புகளில் சிறப்பு அமர்வுகள் நடைபெறும்.
இவை தவிர்த்து, உள்ளூர் பொருட்களுக்கு குரல் கொடுத்தல்; சர்வதேச சிறுதானிய வருடம்; ஜி20: மாநிலங்களின் பங்களிப்பு; வளர்ந்து வரும் தொழில்நுட்பங்கள் ஆகிய தலைப்புகளிலும் கவனம் செலுத்தப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1888682
அறிவியல் மற்றும் தொழில்நுட்பத்துறை
மத்திய அறிவியல் மற்றும் தொழில்நுட்பத் துறை அமைச்சர் டாக்டர் ஜிதேந்திர சிங் கோவாவில் நடந்த சிஇஎம் 14 / எம்ஐ 8 கூட்டத்தில் குறைந்த கார்பன் பொருளாதாரத்தை இலக்காகக் கொண்ட பல முன்முயற்சிகளைத் தொடங்கி வைத்தார்.
கோவாவில் உள்ள சியாமா பிரசாத் முகர்ஜி உள்விளையாட்டு அரங்கில், ஜி20 மாற்று எரிசக்தி அமைச்சர்கள் நிலை கூட்டத்திற்கிடையே 8 வது புதிய கண்டுபிடிப்பு இயக்கம்  மற்றும் 14 வது தூய்மை எரிசக்தித் துறை அமைச்சரகம்  ஆகியவற்றின் கீழ் 2023, ஜூலை 19-22 தேதிகளில் நடைபெற்ற தொழில்நுட்பக் கண்காட்சியை மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் பார்வையிட்டார். .
கண்காட்சியில், அறிவியல் மற்றும் தொழில்நுட்பத் துறையின்  பல்வேறு ஆராய்ச்சி மற்றும் மேம்பாட்டு மையங்களைச் சேர்ந்த பங்கேற்பாளர்களுடன் அவர் கலந்துரையாடினார்.
இது இந்தியாவின் அதிநவீன முன்னேற்றங்கள், பல்வேறு துறைகளில் புதிய மற்றும் வளர்ந்து வரும் தொழில்நுட்பங்களை உள்ளடக்கியது. தூய்மையான எரிசக்தியில் ஒரு தனித்துவமான அனுபவத்தை வழங்கியது, மேலும் நாடு முழுவதும் பரவியுள்ள ஆராய்ச்சி மற்றும் மேம்பாட்டு மையங்கள் மற்றும் நிறுவனங்களின் தொழில்நுட்பங்கள் மற்றும் கண்டுபிடிப்புகளை அறிவியல் மற்றும் தொழில்நுட்பத் துறை காட்சிப்படுத்தியது. தூய்மை எரிசக்தித் துறை அமைச்சர்கள் மற்றும் புதிய கண்டுபிடிப்பு இயக்கக் கூட்டங்களில் இந்தக் கண்காட்சி முக்கிய அங்கமாக இருந்தது.
தூய்மையான எரிசக்தியை விரைவான வேகத்தில் இயக்க பல நிதி வாய்ப்புகள் மற்றும் மானியங்களையும் அமைச்சர்கள் கூட்டத்தில் டாக்டர் சிங் அறிவித்தார். இது தவிர, தூய்மையான எரிசக்தி சேமிப்பு மற்றும் பசுமை ஹைட்ரஜன் துறையின் கீழ் தேசிய சவால் வெற்றியாளர்கள் / மானியம் பெறுபவர்களுக்கு பாராட்டுப் பத்திரங்களை வழங்கிகௌரவித்தார். மேலும் பசுமை எரிசக்தி எதிர்கால இயக்கத்தின் கீழ் அடையாளம் காணப்பட்ட உயர் செயல்திறன் கொண்ட பி.வி செல்கள் மற்றும் தொகுதிகள் குறித்த நான்கு தேசிய சவால் மானியத் திட்டங்களின் வெற்றியாளர்களை அமைச்சர் கௌரவித்தார்.
கூட்டத்தில் டாக்டர் ஜிதேந்திர சிங் உரையாற்றும்போது, இந்தியாவின் முயற்சிகள் குறித்து அவர் விளக்கினார். சிஇஎம் 14/எம்ஐ 8 கூட்டு பற்றி அமைச்சர் டாக்டர் சிங் கூறுகையில், "ஹைட்ரஜனைப் பொறுத்தவரை, சிறிய அளவிலான ஹைட்ரஜன் பள்ளத்தாக்கைத் தொடங்குவதற்கான மேம்பட்ட கட்டத்தில் உள்ளோம், மேலும் நான்கு இந்தோ-டேனிஷ் திட்டங்களையும் தொடங்குகிறோம். பசுமையில் இயங்கும் எதிர்கால இயக்கத்தை நோக்கி செயல்திறன் மிக்க சூரிய மின்கலங்களை தயாரிப்பதற்கான நான்கு திட்டங்களையும் நாம் தொடங்குகிறோம். புதிய குறைந்த கார்பன் ஜெட் எரிபொருளை உருவாக்குவதற்கான ஏழு ஆராய்ச்சி மற்றும் மேம்பாட்டு திட்டங்களும் செயல்படுத்தப்படும்" என்றார்.
குடியரசுத் தலைவர் செயலகம்
சர்தார் வல்லபாய் படேலின் பிறந்தநாளை முன்னிட்டு குடியரசுத் தலைவர் அவருக்கு மரியாதை செலுத்தினார்
குடியரசுத் தலைவர் திருமதி.திரௌபதி முர்மு, சர்தார் வல்லபாய் படேலின் பிறந்தநாளையொட்டி  குடியரசுத் தலைவர் மாளிகையில் அவருக்கு மரியாதை செலுத்தினார். குடியரசுத் தலைவர் மாளிகையில் வைக்கப்பட்டுள்ள சர்தார் படேலின் திருவுருவப் படத்துக்கு குடியரசுத் தலைவர் மற்றும் அதிகாரிகள் மலர்தூவி மரியாதை செலுத்தினார்.
அறிவியல் மற்றும் தொழில்நுட்பத்துறை
மத்திய -மாநில -அறிவியல் மாநாட்டில் ஆராய்ச்சி மற்றும் மேம்பாட்டிற்கு நிதியாதாரத்தை அதிகப்படுத்துவதற்கான திட்டம் குறித்து 2022 செப்டம்பர் 11 அன்று விவாதிக்கப்பட்டது
மத்திய -மாநில -அறிவியல் மாநாட்டில் அறிவியல், தொழில்நுட்பம், புதிய கண்டுபிடிப்பில் தனியார் துறை பங்களிப்பை விரிவுபடுத்துதல், கூட்டான நிதிக்குரிய நடைமுறைகளை மேம்படுத்துதல் மூலம் ஆராய்ச்சி மற்றும் மேம்பாட்டுக்கான நிதி ஆதாரங்களை அதிகப்படுத்தும் திட்டம் மற்றும் வழிவகைகள் குறித்து 2022 செப்டம்பர் 11 அன்று விவாதிக்கப்பட்டது.
"ஆராய்ச்சி, மாற்றத்திற்கான ஆராய்ச்சி, வணிகமயத்திற்கு வசதி செய்வது ஆகியவற்றில் முதலீட்டை நாம் அதிகரிப்பது அவசியமாகும். இவற்றைத் தனியார் துறை மூலம் விரிவுபடுத்த முடியும்" என்று ஆராய்ச்சி மற்றும் மேம்பாட்டில் தனியார் துறை முதலீட்டை இரட்டிப்பாக்குவது குறித்த இந்த மாநாட்டின் குழுவிவாதத்தில் இன்போசிஸ் இணை நிறுவநர் டாக்டர் க்ரிஸ் கோபாலகிருஷ்ணன் தெரிவித்தார்.
அறிவைப் பெருக்குதல், பரப்புதல், பயன்படுத்துதல் ஆகியவற்றுக்கு நிதி உதவியை வலியுறுத்திய அவர், கட்டுமானங்கள், அருகருகேயான தொழிற்சாலை, கல்விநிலை, வரி நிறுத்தத்திற்கான ஊக்குவிப்பு ஆகியவை பற்றியும் எடுத்துரைத்தார். தொழிற்சாலைகளிடம் இருந்து பெறப்படும் சமூகப் பொறுப்புக்கான தீர்வையிலிருந்து குறைந்தபட்சம் ஒரு சதவீதத்தை குடிநீர், புற்றுநோய் போன்ற தற்போதைய பிரச்சனைகளுக்குத் தீர்வு காணவும் எதிர்கால பிரச்சனைகளுக்குத் தீர்வு காணவும் செலவிட வேண்டும் என்று அவர் கூறினார்.
ஆராய்ச்சி மற்றும் மேம்பாட்டுக்கு வரிக்குறைப்பை மீண்டும் கொண்டு வருதல் மூலமாக நிதி சேர்த்தல், ஆராய்ச்சி துறையில் தனியார் முதலீட்டை ஊக்குவிக்க வெளிநாட்டு நேரடி முதலீட்டுச் சுழலை உருவாக்குதல் போன்றவற்றை மத்திய அறிவியல், தொழில்நுட்பத் துறையின் மூத்த ஆலோசகர் டாக்டர் அகிலேஷ் குப்தா வலியுறுத்தினார்.
ஆராய்ச்சிக்கு 100 சதவீத வெளிநாட்டு நேரடி முதலீடு அனுமதிக்கப்பட்டிருப்பதை சுட்டிக்காட்டிய அவர் கர்நாடகா போன்ற மாநிலங்கள் ஆராய்ச்சி மற்றும் மேம்பாட்டுத் துறையில் வெளிநாட்டு நேரடி முதலீட்டை அதிகம் ஈர்த்திருப்பதாகவும் இத்தகைய உதாரணங்களை மற்ற மாநிலங்களும் பின்பற்ற வேண்டும் என்றும் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1858470
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில்களை ஊக்கப்படுத்துவதற்கான தொகுப்பு திட்டம்
சிறு, குறு மற்றும் நடுத்தர தொழில் நிறுவனங்களின் மூலதனத் தேவைகளை பூர்த்தி செய்வதற்காக, தற்சார்பு இந்தியா திட்டத்தின்கீழ், அரசு பல்வேறு முன்முயற்சிகளை எடுத்துள்ளது. இவற்றுள், அவசரக் கடன் உதவித் திட்டத்தின்கீழ், ரூ.5 லட்சம் கோடி, சிறு, குறு மற்றும் நடுத்தர வணிகங்களுக்காக ஒதுக்கப்பட்டுள்ளது. திட்டம் செல்லுபடியாகும் காலம் 31.03.2023 வரை நீட்டிக்கப்பட்டுள்ளது. தற்சார்பு இந்தியாவின், பிரதமரின் தெருவோர வியாபாரிகளுக்கான நிதியுதவித் திட்டம், தெருவோர வியாபாரிகளுக்கான இலவசக் கடன் உதவியை எளிதாக்குகிறது.
கடன் உத்தரவாத திட்டம், கடன் வழங்கும் முறையை எளிதாக்கவும், குறு மற்றும் சிறு தொழில் நிறுவனங்களுக்கான கடன் வசதியை எளிதாக்கவும், பிணையத்தொகை மற்றும் இடைத்தரகர் உள்ளிட்ட பிரச்சினைகளின்றி அதிகபட்சமாக ரூ.200 லட்சம் வழங்கப்படுகிறது.
இந்த தகவலை, மாநிலங்களவையில் எழுத்துப்பூர்வமாக அளித்த பதிலில், மத்திய குறு, சிறு மற்றும் நடுத்தர தொழில்களுக்கான இணையமைச்சர் திரு.பானு பிரதாப் சிங் வர்மா தெரிவித்துள்ளார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849802